Δοκιμασίες μικρών αεραγωγών στη ΧΑΠ
Authors: Δανιήλ Ευαγγελία 
Published: January 2014

Η ΧΑΠ εξ’ ορισμού συνίσταται από φλεγμονώδεις βλάβες, που αφορούν αφενός μεν τους αεραγωγούς(προκαλώντας στένωση), αφετέρου δε το πνευμονικό παρέγχυμα. Η διάγνωση της ΧΑΠ επιβεβαιώνεται από το μέγιστο εκπνευστικό σπιρογράφημα,στο οποίο η παρουσία του λόγου FEV1/ FVC< 70% αποτυπώνει την μειωμένη ροή του αέρα, η οποία δεν είναι πλήρως αναστρέψιμη μετά τη βρογχοδιαστολή.Υπάρχουν αρκετές διαγνωστικές δοκιμασίες, όπως ο FEF25-75 %, η κλίση της φάσης ΙΙΙ της καμπύλης του αζώτου, ο ολικός ενεργός χρόνος (TEFFT), ο διορθωμένος ολικός ενεργός χρόνος (TEFFTC) και ο τμηματικός ενεργός χρόνος (TEFFP7) (Thorax1980; 35: 375 – 378) για την πρώιμη ανίχνευση της νόσου των μικρών αεραγωγών και για τη διάκριση μεταξύ καπνιστών και μη καπνιστών.Μελετήσαμε 64 άτομα Καυκασίας φυλής (Λευκής φυλής), 24 άτομα μη καπνιστές, 27 άτομα καπνιστές( πάνω από 10 έτη) αλλά με φυσιολογική σπιρομέτρηση και 13 άτομα με ΧΑΠ και σταδιοποίηση κατά GOLDσταδίου Ι, προ βρογχοδιαστολής. Τα υπό εξέταση άτομα παρέμειναν σε σταθερή κλινική κατάσταση τις τελευταίες 4 εβδομάδες προ της εξετάσεως, δεν έλαβαν δε, για το τελευταίο 6ωρο β2 – διεγέρτη βραχείας δράσεως ή βρωμιούχο ιπρατρόπιο και δεν έπασχαν από οποιοδήποτε άλλο νόσημα. Οι δείκτες της σπιρομέτρησης μετρήθηκαν με το Sensormedics, Vmax 22, CA,USA με τη γρήγορη μανούβρα. Η TLCκαι οι υποδιαιρέσεις της υπολογίσθηκαν με τη μέθοδο της πολλαπλής έκπλυσης του αζώτου (Sensormedics). Η DLco υπολογίσθηκε με τη μέθοδο της μιάς αναπνοής (SBN2T) επίσης με το Vmax Encore (Sensormedics). Οι προβλεπόμενες τιμές για τους δυναμικούς όγκους, τις εκπνευστικές πνευμονικές ροές και της διάχυσης ελήφθησαν από την Ευρωπαϊκή Εταιρεία (European Community for Coal and Steel – ERS 1993; 16: 5-40), για δε τον TEFFTκαι τον TEFFP7 από τον Jordanoglou και συν. (1979 και 1980). Η κλίση της φάσης ΙΙΙ (κυψελιδική επιπέδωση) υπολογίσθηκε από την εφαπτομένη που ταιριάζει καλλίτερα στη φάση ΙΙΙ της καμπύλης αζώτου (ΔΝ2/ΔL) (Milic-Emili et al,2007). Η υπολογισθείσα κλίση της κυψελιδικής επιπέδωσης ήτο ο μέσος όρος δύο, τουλάχιστον, αποδεκτών ιχνών καταγραφής (103).Ο τμηματικός ενεργός χρόνος υπολογίσθηκε από το τμήμα της FVC-t καμπύλης, που αντιστοιχεί στο 60–70% της FVC, μέσω προγράμματος στον υπολογιστή (ANADAT v5.1 RHT-InfoDat, Montreal, Canada).Για τον υπολογισμό του TEFFp7, επιλέχθηκε η καλύτερη καμπύλη της FVC, η οποία κατεγράφη μέσω του σπιρομέτρου.Η μελέτη είχε την έγκριση της Επιτροπής Ηθικής και Δεοντολογίας του Νοσοκομείου « Η Σωτηρία».Η TEFFp7 % του προβλ. ήταν 140±73 και παθολογική στα 33/64 άτομα.Oι εξεταζόμενες ομάδες ήταν σημαντικά διαφορετικές η μία από την άλλη. Η ΔΝ2/ΔL% του προβλ. ήταν 152±119 και παθολογική σε 21/64 άτομα και οι μη καπνιστές ήταν φυσιολογικοί και υπήρχε στατιστικά σημαντική διαφορά με τα άτομα της ομάδας C (καπνιστές ΧΑΠίτες σταδίου GOLDI).Η FEF25-75% της προβλ. ήταν 73±28 και παθολογική σε 28/64 άτομα και στατιστικά σημαντική διαφορά υπήρχε στους δείκτες των εξεταζομένων ομάδων. Επιπλέον η ανάλυση πολλαπλής γραμμικής παλινδρόμησης, έδειξε ότι η τιμή του τμηματικού ενεργού χρόνου του 60-70% της προβλ, είναι η πλέον κατάλληλη διαγνωστική δοκιμασία, για την πρώιμη ανίχνευση της νόσου των μικρών αεραγωγών στους καπνιστές με φυσιολογική σπιρομέτρηση από τους μη καπνιστές (ρ=0.036).